stanford-oval/wikipedia huggingface dataset:
Punainen kirjekuori
Käyttö

Punaisia kirjekuoria jaetaan pääasiallisesti sosiaalisissa ja perhetapahtumissa kuten häissä, ja juhlapäivinä kuten kiinalaisena uutenavuotena. Kirjeiden punainen väri merkitsee onnea ja karkottaa pahoja henkiä. Perinteisten uskomusten mukaan kirjekuorien sisältämä rahasumma on yleensä parillinen, sillä parittomat luvut liittyvät hautajaisiin. Myös lukua neljä (四, sì) vältetään, sillä se kuulostaa liikaa kuolemaa tarkoittavalta sanalta 死, sǐ.
Häissä annettavan summan toivotaan kattavan järjestelyiden kulut ja osoittavan hyvää tahtoa hääparia kohtaan. Numeroa kahdeksan, joka kuulostaa samanlaiselta kuin kiinan sana onni, käytetään esimerkiksi rahasummissa $288 (pari + kaksi kertaa onnea) ja $388 (syntymä + kaksi kertaa onnea).
Kiinalaisen uudenvuoden aikana, enimmäkseen Etelä-Kiinassa, punaisia kirjekuoria antavat naimisissa olevat naimattomille, joista suurin osa on lapsia. Välttääkseen painavia kolikoita summa koostuu yleensä yksittäisestä setelistä — näin summaa on myös vaikeampi arvata ennen kirjekuoren avaamista.
Perinteeseen kuuluu laittaa kuoriin ainoastaan upouusia seteleitä, ja kunnioituksesta vastaanottajan tulee olla avaamatta kuoria sukulaisten nähdessä. Pohjois-Kiinassa kirjekuoria ei jaella, vain rahaa. Toisin kuin länsimaalaiset onnittelukortit, uudenvuoden alla annettuja punaisia kirjekuoria ei allekirjoiteta. Syntymäpäiväjuhlissa ja häissä jaettuihin kuoriin voi lisätä vapaaehtoisen lyhyen viestin ja allekirjoituksen.
Punaisia kirjekuoria esiintyy myös muualla Itä-Aasiassa ja tunnetaan mm. kantoniksi nimellä lai see, min naniksi ang pao, vietnamiksi lì xì ja thaiksi ang pow (อั่งเปา). Koreassa ja Japanissa löytyy punaisten sijasta valkoisia kirjekuoria (koreaksi 세뱃돈 eli sae bae don, japaniksi お年玉 eli otoshidama).
Alkuperä

Punaisen kirjekuoren alkuperä on hämärän peitossa. Yhden teorian mukaan vanhuksilla oli Qin-dynastian (1644-1912) aikana tapana pujottaa kolikoita punaiseen lankaan. Tätä rahaa kutsuttiin pahoja henkiä karkottavaksi rahaksi (yksink.: 压岁钱; perint.: 壓歲錢; pinyin: yāsuì qián) ja sen uskottiin suojelevan vanhuksia sairaudelta ja kuolemalta. Yāsuì qián korvattiin punaisilla kirjekuorilla kun painokone kehitettiin ja punaisia kirjekuoria kutsutaan yhä joskus yāsuì qiániksi.
Legendan mukaan piinasi Song-dynastian (960-1279) aikana Chang–Chieu-nimistä kylää valtava ja voittamaton demoni. Eräänä päivänä kylään saapui sattumalta nuori mies, jolla oli esi-isiltään peritty taikasapeli. Nuori mies taisteli demonia vastaan ja voitti. Ilmaistakseen kiitollisuutensa kyläläiset antoivat miehelle kultaa sisältävän punaisen paketin. Kyläläiset kokivat itsensä siunatuksi, kun tämä mies joutui heidän kyläänsä ja pelastivat heidät, ja toivoivat lahjan antaessa myös miehen tulevan siunatuksi. Tästä käsitteestä johtui perinne jaella punaisia kirjekuoria iloitakseen muiden onnesta.
Aiheesta muualla

Kuvia tai muita tiedostoja aiheesta Punainen kirjekuori Wikimedia Commonsissa
Tytöt Singaporessa valitsemassa punaisia (ja keltaisia) kirjekuoria kiinalaisen uudenvuoden juhlintaan
Spirit (Leona Lewisin albumi)

| Spirit Leona Lewis |
| --- | --- | --- |

Studioalbumin tiedot
 Äänitetty : marraskuu 2006 - syyskuu 2007
 Julkaistu: 9. marraskuuta 2007
 Tuottaja(t): mm. Simon Cowell, Clive Davis, Ryan Tedder ja Dr. Luke
 Tyylilaji: pop, R&B
 Kesto: 53.39
 Levy-yhtiö: Syco Music / J Records / Sony
Muut kannet
 Deluxe-version kansikuva
Leona Lewisin muut studioalbumit
|   | Spirit 2007 | Echo 2009 |
Singlet albumilta Spirit
 ”A Moment Like This” Julkaistu: 17. joulukuuta 2006  ”Bleeding Love” Julkaistu: 22. lokakuuta 2007  ”Better in Time / Footprints in the Sand” Julkaistu: 9. maaliskuuta 2008  ”Forgive Me” Julkaistu: 3. marraskuuta 2008  ”Run” Julkaistu: 30. marraskuuta 2008  ”I Will Be” Julkaistu: 6. tammikuuta 2009
Spirit on brittiläisen laulaja-lauluntekijän Leona Lewisin ensimmäinen studioalbumi. Albumi julkaistiin Britanniassa ja Irlannissa marraskuussa 2007, ja sen julkaisijana toimi Syco Music. Albumi sai maailmanlaajuisen julkaisunsa vuoden 2008 alussa. Voitettuaan Britannian The X Factorin kolmannen kauden Lewis alkoi työstää albumia Ruotsissa, Englannissa ja Yhdysvalloissa tehden yhteistyötä monien eri säveltäjien ja tuottajien kanssa. Kriitikot kehuivat albumia useiden tuottajien käytöstä sekä Lewisin äänen esittelystä. Kriittikiä sai osaakseen persoonallisuuden puuttuminen.
Albumi debytoi ensimmäiseksi yhdeksässä maassa, mukaan lukien Ison-Britannian, Yhdysvallat sekä Saksan ja pääsi lisäksi kahdeksassa maassa top5-listalle. Spirit oli vuoden 2008 kuudenneksi parhaiten myynyt albumi ja Ison-Britannian kaikkien aikojen 21. parhaiten myynyt albumi. Sitä on myyty maailmanlaajuisesti yli kahdeksan miljoonaa kappaletta.
Spiritiltä julkaistiin seitsemän singleä, joista kaksi on vuoden 2008 lopulla julkaistulta albumin deluxe-versiolta. "Bleeding Love" sijoittui ensimmäiseksi 34 maassa ja siitä tuli yksi maailman kaikkienaikojen eniten myyneistä naisartistin singlestä. Toinen single "Better in Time" menestyi myös hyvin sijoittuen 13 maassa top10-listalle. Toiseksi viimeisenä singlenä julkaistiin cover Snow Patrolin kappaleesta "Run", joka sijoittui Isossa-Britanniassa ensimmäiseksi.
Taustaa

Joulukuussa 2006 Lewis voitti X Factorin kolmannen kauden. Palkintona hän sai miljoonan punnan levytyssopimuksen Sony BMG:n kanssa. Lewisin mentori ja Sony BMG:n toimitusjohtaja Simon Cowell päätti, ettei debyyttialbumin kanssa saisi kiirehtiä, vaan se pitäisi tehdä huolellisesti. Myös Lewis itse halusi korkealaatuisen albumin, josta voisi olla ylpeä. Lewis nimesi albumin Spiritiksi (sielu), koska "minun sydämeni, sieluni ja ääneni kertovat, että kaikki on mahdollista". Albumin oli määrä ilmestyä syyskuussa 2007, mutta julkaisu viivästyi marraskuuhun.
Tuotanto

Lewis nauhoitti albumia useissa kaupungeissa. Lontoossa hän työskenteli tuottaja Steven Macin kanssa, joka tuottu kappaleet "Homeless" ja "Footprints in the Sand". Simon Cowell sai idean "Footprints in the Sand" -kappaleeseen runosta "Footprints". Californiassa Lewis teki yhteistyötä OneRepublic -yhtyeen keulahahmon Ryan Tedderin kanssa, joka tuotti superhitin "Bleeding Love" ja kappaleen "Take a Bow". Tedder oli aikaisemmin päättänyt, ettei työskentele American Idol -kisaajien kanssa, mutta hän ei ollut kuullut aiemmin X Factor -kilpailusta. Kun hän näki Lewisin netissä, hän ajatteli: "Hänen äänensä kuulosti epätodelliselta, hänellä on yksi parhaista äänistä mitä olen koskaan kuullut". Kappaleen "Here I Am" on tehnyt Lewis yhdessä Walter Afanasieffin ja Brett Jamesin kanssa. Lewis tahtoi osallistua tekoprosessiin, ja sanoi Cowellin antaneen hänelle siihen luvan, koska se "on hänen albuminsa". Hän on osallistunut myös kappaleen "Whatever It Takes" tekemiseen. "I'm You" on Ne-Yon käsialaa. Deluxe-versiolla oleva "Forgive Me" on Akonin tekemä kappale. Haastattelussa Lewis kertoi: "Halusin tehdä jotain hieman erilaista ja eteeni tuli mahdollisuus työskennellä Akonin kanssa. Olen todella tyytyväinen lopputulokseen, ja on hienoa, että se on erilainen kuin se mitä yleensä teen".
Kappaleet

Musiikkinäytteet
”Homeless”, albumilta . Näyte on kappaleen toisesta kertosäkeestä.
”Bleeding Love”, albumilta . Näyte on kappaleen kertosäkeestä.
Äänitiedostojen kuunteluohjeet
Leona Lewis kommentoi albumin sanoituksia seuraavasti: "Ne kuvastavat asioita, joita kohtaan olen intohimoinen. Minun täytyy pystyä laittamaan itseni laulun sisälle, jotta olisin uskottova. Jos en esitä kappaletta uskottavasti, se ei ole uskottava kenellekään". Lewis kuvaili Spiritin sisältöä "klassisiksi kappaleiksi, joissa on nykyaikainen näkökulma". Albumilla on R&B:tä, "tuoretta poppia", balladeja sekä "sielukkaita ja meneviä kappaleita".
Albumin avaa Lewisin tunnetuin kappale "Bleeding Love". Laulussa kuullaan urkuja sekä raskasta rumpukomppia. Jesse McCartney kirjoitti kappaleen oma tyttöystävänsä mielessään. "Whatever It Takes" on "hyväntuulinen soul-popkappale", jota seuraa "Homeless", "vangitseva, blues-tyylinen balladi". Digital Spyn musiikkikriitikko nosti kappaleen toisessa kertosäkeessä kuultavan 12 sekuntia kestävän "eeeeeeyeeaayaaaaay-nuotin" yhdeksi vuoden pophetkistä. "Yesterdayta" on kuvailtu sulavaksi R&B jammailuksi. Lewisin kolmas single "Better in Time" on pop-R&B-kappale, mikä kertoo henkilöstä, joka ei voi unohtaa entistä kumppaniaan. "Take a Bow" on "Bleeding Loven" tuotannossa mukana olleen Ryan Tedderin kirjoittama kappale, joka alkaa "kylmällä syntetisaattoririffillä", ja jossa on "suuret rytmit ja voimakas kertosäe". "Footprints in the Sand" on suuri powerballadi, jossa on pop- ja R&B-elementtejä sekä gospelkuoro. "Forgive Me" on R&B, soul ja dance-kappale, mikä kertoo naisesta, joka on jättää poikaystävänsä, koska löytää uuden rakkauden. Kappale julkaistiin Spiritin viidentenä singlenä. Kappaleet "I Will Be" ja "Run" ovat kumpikin covereita toisen artistin tuotannosta. Ne molemmat julkaistiin albumilta singleinä.
Singlet

Sycon edustaja, Sonny Takhar, odotti albumilta julkaistavan ainakin viisi singleä. Hän totesi, että "kaikki kappaleet ovat potentiaalisia singlejä - meillä on todella varaa valita". Spiritiltä julkaistiin yhteensä seitsemän singleä, joista kaksi on peräisin deluxe-versiolta. "A Moment Like This" julkaistiin Lewisin X Factor -voittosinglenä joulukuussa 2006. Siitä tuli Ison-Britannian nopeiten myynyt single, myyden yli 50 000 kappaletta puolen tunnin aikana. Single oli vuoden 2006 joululistan kärjessä. "A Moment Like This" oli vuoden 2006 toiseksi eniten myynyt single Isossa-Britanniassa.
"Bleeding Love" julkaistiin Britanniassa lokakuussa 2007 ja muualla maailmassa vuoden 2008 alussa. Se myi Isossa-Britanniassa ensimmäisellä viikollaan 218 000 kappaletta ja pysyi singlelistan kärjessä seitsemän viikkoa. Single sijoittui ykköseksi yhteensä 33 maassa. Kappaleen teki Jesse McCartney ja Ryan Tedder. Sen piti aluksi tulla McCartneyn omalle albumille, mutta hänen levy-yhtiönsä ei pitänyt kappaleesta. Tedder muokkasi sitä Lewisille sopivaksi ja myöhemmin kappale saikin paljon positiivista palautetta kriitikoilta. "Bleeding Love" oli ehdolla kahdessa kategoriassa vuoden 2008 Grammy-gaalassa.
Lewisin toinen maailmanlaajuinen single, "Better in Time", julkaistiin keväällä 2008 yhdessä kappaleen "Footprints in the Sand" kanssa. Kappale menestyi hyvin sijoittuen Isossa-Britanniassa kakkoseksi. Se pääsi top10-listalle 13 maassa ja Yhdysvalloissa sijalle 11. "Better in Time" vastaanotettiin myös hyvin, ja se oli ehdolla vuoden 2009 singleksi Brit Awardsissa. "Forgive Me" oli Spiritin viides single. Se julkaistiin Spiritin deluxe-versiolta. Kriitikot kiittelivät Lewisin suunnan muutosta balladeista menevämpään materiaaliin. "Forgive Me" sijoittui viidessä maassa top10-listalle, mukaan lukien Isossa-Britanniassa.
"Run" on toinen Lewisin tunnetuimmista kappaleista "Bleeding Loven" rinnalla. Se on cover Snow Patrol-yhtyeen kappaleesta. Lewis esitti sen livenä radiossa, ja sen suuren suosion vuoksi levy-yhtiö päätti julkaista kappaleen singlenä. Kriitikot ylistivät Lewisin versiota, ja se pysytteli Ison-Britannian ykkösenä kaksi viikkoa. Se sijoittui top10-listalle myös Suomessa. Viimeinen single "I Will Be" on cover Avril Lavignen kappaleesta. Se julkaistiin ainoastaan Yhdysvalloissa ja Kanadassa.
Markkinointi

Lewis on ensimmäinen kykykilpailun voittaja, jonka debyyttialbumi on saanut maailmanlaajuisen julkaisun. 17. marraskuuta 2008 julkaistiin Spiritin deluxe-versio, joka sisältää kolme uutta kappaletta: "Misses Glass", "Forgive Me" ja "Run". Uusien kappaleiden lisäksi deluxe-versio sisältää Lewisin musiikkivideoita.
Syyskuussa 2007 Lewis esitti Lontoossa ensimmäistä kertaa albumilta neljä kappaletta, mukaan lukien singlen "Bleeding Love". Lokakuun puolessa välissä hän teki kahden päivän radiokiertueen Isossa-Britanniassa markkinoiden albumia ja sen singleä "Bleeding Love". Kiertuetta seurasivat monet TV-esiintymiset muun muassa ohjelmissa This Morning ja The X Factor. Marraskuussa 2007 Lewis esitti BBC Radio 1-kanavan ohjelmassa Live Lounge "Bleeding Loven" ja "Runin". Runista tuli menestys ja Lewis levyttikin kappaleen deluxe-versiolle. Helmi- ja maaliskuun aikana vuonna 2008 Lewis markkinoi albumia ympäri Eurooppaa. Tämän jälkeen hän suuntasi Yhdysvaltoihin, jossa hän esiintyi lukuisissa suosituissa TV-ohjelmissa, kuten The Ellen DeGeneres Show ja American Idol. Yhdysvaltojen jälkeen Lewis teki vielä promokiertueen Australiassa. Vuonna 2010 Lewisin ensimmäinen kiertue "The Labyrinth" kiersi Irlantia ja Isoa-Britanniaa. Kiertuueella Lewis esitti kappaleita Spiritiltä ja toiselta studioalbumiltaan Echolta.
Vastaanotto

Spirit sai useilta kriitikoilta positiivisia kommentteja. IGN-lehden Chad Grischow kuvaili Spiritia "täydelliseksi näytöksi Lewisin fantastisista taidoista" kehuen hänen kykyään laulaa sekä meneviä kappaleita että hentoja balladeja. Sarah-Louise James Daily Starista antoi positiivisen arvion sanoen "Hänen ihanan, korkealle kohoavan äänensä ja powerballadien fanit eivät tule pettymään". Chris Elwell-Sutton Evening Standard-lehdestä sanoi että Spirit tulee olemaan "hyvin menestyvä albumi joka on höystetty sisulla". Digital Spyn Nick Levine antoi albumille neljä tähteä viidestä mahdollisesta. Allmusicin toimittaja Stephen Thomas Erlewine sanoi, että "Lewis osaa laulaa vaikeita nuotteja, ja saa sen näyttämään helpolta. Toisin kuin useimmilla diivoilla, hänen äänessään on ihmisyyttä, koska hän laulaa laulua eikä ääntäänsä esitelläkseen". Thomas vertasi albumia Mariah Careyn debyyttialbumiin, mutta kritisoi sen vanhanaikaista sointia. Popjusticen arvostelu oli lyhyt, toteaen että Spiritillä on neljä aivan uskomatonta kappaletta, kolme paljon parempaa kuin sen keskivertokappaleet ja joitain muita kappaleita, jotka ovat melko hyviä". The Boston Globen Sarah Rodman ylisti Lewisin kykyä saada vaatimattomat kappaleet kuulostamaan vaikuttavilta kommentoiden, että "kappaleet ovat virheettömästi huoliteltuja, valtavan sointuisia ja tarjoaa sanoituksia rakkaudesta eri näkökulmista".
Kriitikot yleensä ottaen kehuivat Lewisin ääntä, mutta kritisoivat musiikkia. BBC Musicn arviossa kiiteltiin laulajan laulua, mutta sen mukaan albumi on persoonaton. Robert Christgau kommentoi ääntä "kylmiä väreitä aiheuttavaksi". Myös Slant Magazine kehui Lewisin ääntä mutta kritisoi albumin monia eri tyylejä. Nate Chinen The New York Timesista kirjoitti, että albumi ei yltänyt samaan tasoon kuin sen pääsingle "Bleeding Love", mutta onnistui näyttämään Lewisin ääntä. The Guardianin Caroline Sullivan oli albumiin pettynyt sanoen "jos albumissa oli yhtään persoonallisuutta, se oli hyvin piilotettu". The Times-lehden arvostelukin kehui Lewisin ääntä, mutta kritisoi musiikkia. Arvostelija sanoi: "Jos Lewis on etsimässä kaikkien aikojen suurinta rakkautta yleisöltä, hänen on tehtävä parempi albumi kuin tämä."
Vastaanotto > Arvostelut

Yahoo Music! UK:
IGN:
AllMusic:
The Guardian:
Slant Magazine:
The Times:
Digital spy:
Robers Christgau: B
Entertainment Weekly: C+
Vastaanotto > Palkinnot ja tunnustukset

Vuoden 2008 Brit Awardsissa Lewis oli ehdolla neljään palkintoon ja hänen odotettiin voittavan ne, mutta yhtään palkintoa ei lopulta irronnut. Hän oli ehdolla myös kolmen Grammyn saajaksi. Joulukuussa 2008 Billboard-lehti nimesi Lewisin vuoden parhaaksi uudeksi artistiksi. Lewis myös voitti muun muassa World Music Awardsin "Paras uusi artisti"-äänestyksen sekä oli ehdolla läpimurtoartisksi Teen Choice-gaalassa.
Kaupallinen menestys

19. marraskuuta 2007 Spirit pääsi Ison-Britannian albumilistan sijalle kolme myytyään 375 872 kopiota ensimmäisellä viikollaan, tehden siitä nopeimmin myyneen debyyttialbumin Isossa-Britanniassa. Myöhemmin Susan Boylen albumi I Dreamed a Dream rikkoi ennätyksen. Spirit oli neljänneksi nopeiten myynyt albumi Isossa-Britanniassa Oasiksen, Coldplayn ja Didon jälkeen. Albumi pysyi listaykkösenä seitsemän viikkoa ja saavutti miljoonan kopion myynnin 29 päivää julkaisun jälkeen, joten siitä tuli nopeiten myynyt naisartistin soololevy Isossa-Britanniassa. Spirit oli Ison-Britannian toiseksi myydyin albumi vuonna 2007. Marraskuussa 2008 albumin deluxe-versio pääsi albumilistan ensimmäiseksi viikon ajaksi. Isossa-Britanniassa Spirit oli 2000-luvun neljänneksi parhaiten myynyt albumi ja on 20. sijalla kaikkien aikojen parhaiten myyneiden albumeiden joukossa. Heinäkuussa 2011 albumi oli myynyt yli kolme miljoonaa kopiota Isossa-Britanniassa ja se on saanut kuusinkertaisen platinalevyn.
Irlannissa Spirit on kaikkien aikojen parhaiten myynyt debyyttialbumi. Albumi oli Irlannin parhaiten myynyt albumi vuonna 2007 ja neljänneksi parhaiten myynyt albumi vuonna 2008. Spiritin perusversio on saanut seitsenkertaisen platinalevyn ja deluxe-versio nelinkertaisen platinalevyn. Helmikuussa 2008 Spirit debytoi ykkösenä sekä Australiassa että Uudessa-Seelannissa. Se pääsi ykkössijalle myös Saksassa, Itävallassa ja Sveitsissä. Spirit myi Euroopassa yhteensä yli neljä miljoonaa kopiota.
Yhdysvalloissa, Billboard 200-listalla, Spirit meni suoraan ykkössijalle myyden 208 607 kappaletta ensimmäisellä viikollaan. Tämä teki Lewisista yhden harvoista brittiläisistä naisartisteista, jotka ovat päässeet Yhdysvaltojen listan ykköseksi ensimmäisellä albumillaan. Kesäkuuhun 2008 mennessä Spirit sai platinalevyn. Se sai platinalevyn myös Kanadassa. Spirit oli maailmanlaajuisesti vuoden 2008 kuudenneksi parhaiten myynyt albumi. Se on myynyt yhteensä yli kahdeksan miljoonaa kopiota. Helmikuussa 2014 Ison-Britannian virallinen musiikkilista-sivusto, Official Charts, julkisti maan kaikkien aikojen parhaiten myyneet albumit. Spirit ylsi listalla sijalle 21.
Listasijoitukset ja myynti > Listasijoitukset

| Lista (2007/2008) | Korkein sijoitus |
| --- | --- |
 Alankomaat: 4
 Australia: 1
 Belgia (Flander): 15
 Belgia (Vallonia): 21
 Espanja: 26
 Irlanti: 1
 Iso-Britannia: 1
 Italia: 5
 Itävalta: 1
 Kanada: 1
 Meksiko: 69
 Norja: 10
 Portugali: 12
 Puola: 4
 Ranska: 21
 Ruotsi: 2
 Saksa: 1
 Suomi: 14
 Sveitsi: 1
 Tanska: 3
 Uusi-Seelanti: 1
 Yhdysvallat: 1
Listasijoitukset ja myynti > Sertifiointi

| Alue | sertifikaatio |
| --- | --- |
 Australia: platinaa
 Belgia: kultaa
 Eurooppa: 4x platinaa
 Irlanti: 4x platinaa
 Iso-Britannia: 10x platinaa
 Italia: kultaa
 Itävalta: platinaa
 Japani: kultaa
 Kanada: platinaa
 Kreikka: kultaa
 Puola: kultaa
 Ranska: kultaa
 Ruotsi: kultaa
 Saksa: 3x kultaa
 Sveitsi: 2x platinaa
 Unkari: kultaa
 Uusi-Seelanti: platinaa
 Venäjä: kultaa
 Yhdysvallat: platinaa
Julkaisuhistoria

| Alue | Päivämäärä | Levy-yhtiö | Formaatti |
| --- | --- | --- | --- |
|  Iso-Britannia | 9. marraskuuta 2007 | Syco Music | CD, Digitaalinen lataus |
|  Suomi | 23. tammikuuta 2008 | Sony BMG | CD, Digitaalinen lataus |
|  Australia | 26. tammikuuta 2008 | Sony BMG | CD, Digitaalinen lataus |
|  Brasilia | 28. tammikuuta 2008 | Sony BMG | CD |
|  Yhdysvallat | 8. huhtikuuta 2008 | J Records | CD, Digitaalinen lataus |
|  Japani | 23. huhtikuuta 2008 | BMG Japan | CD ja DVD |
Lewis esiintymässä The Labyrinth-kiertueellaan 2010.
Lewis The Labyrinth -kiertueellaan.
Lewis esittämässä kappaletta "Run" kiertueellaan vuonna 2010.
Putous (6. tuotantokausi)

| Putous |
| --- | --- |
 

 
Alkuperämaa:   Suomi
Esittäminen
Verkko:  MTV3
Ensimmäinen esitys:  11. lokakuuta 2014
Viimeinen esitys:  29. marraskuuta 2014
Esitysten määrä:  8
Kaudet
 ← Edellinen 5. tuotantokausi Seuraava → 7. tuotantokausi
Putouksen kuudes tuotantokausi esitettiin MTV3-kanavalla loka–marraskuussa 2014. Kauden ohjasi Lauri Nurkse ja pääkäsikirjoittajana toimi Melli Maikkula.lähde?
Kesken viidennen tuotantokauden esittämisen juontaja Jaakko Saariluoma ja näyttelijä Aku Hirviniemi sekä kolmannella kaudella mukaan tullut Armi Toivanen kertoivat, etteivät he jatka sarjassa enää kauden jälkeen. Pian kauden loppumisen jälkeen myös Krista Kosonen kertoi jättävänsä ohjelman. Myöskään ohjelmaa kaikilla aiemmilla kausilla tuottanut Tuomas Summanen ei jatka ohjelmassa. Huhtikuussa 2014 kanava ilmoitti, että koko näyttelijäkaarti tullaan vaihtamaan uudelle kaudelle.
Uusina Putous-näyttelijöinä nähtiin Mari Perankoski, Antti Holma, Essi Hellén, Joonas Nordman, Kari Ketonen, Niina Koponen, Ville Tiihonen ja Jenni Kokander, sekä ohjelman juontaja Heikki Paasonen.
Vuoden sketsihahmo -kilpailun voitti Joonas Nordmanin esittämä Salme Pasi Porin liittovaltuuston liitto-orava ja ay-jyrsijä.
Tulikoe ja näytön paikka

| Jakso | Immuniteetin saaja | Tulikoe | Näytön paikassa | Näytön paikka -tehtävä |
| --- | --- | --- | --- | --- |
| 1. | Kari Ketonen | Vitsi pareittain | Essi Hellén | Uudet tyypit -räppi |
| 2. | Essi Hellén | Kohtaus vain kysymyslauseita käyttäen | Kari Ketonen | Sanojen vitsailu |
| 3. | Antti Holma | Still-kuva ("Olen..." -tekniikalla) | Niina Koponen | Radiokanavan imitointi |
| 4. | Niina Koponen | Mainoslause viidessä sekunnissa | Jenni Kokander | Sketsin dubbaus |
| 5. | Mari Perankoski | Improvisoitu kohtaus tavaroiden avulla | Antti Holma | Eri tyylilajien laulaminen |
| 6. | Jenni Kokander | Rikkinäinen tarina Pirkka-Pekka Peteliuksen kertomana | Joonas Nordman | Sanojen vitsailu |
| 7. | Kari Ketonen | Uusi käyttötarkoitus joululahjoille | Mari Perankoski | Pikkujoulupuhe |
| 8. | ei kukaan | Kohtauksia vain kysymyslauseita käyttäen esittäen vastaparin sketsihahmoa | Ville Tiihonen | Kauden sketsihahmojen imitointi |
Vuoden sketsihahmokilpailu

| Sketsihahmo | Kuvaus | Näyttelijä | Hokema(t) | Sijoitus | Sisääntulomusiikki |
| --- | --- | --- | --- | --- | --- |
| Ari Stevari | Dekkarin kirjoittamisesta haaveileva vartija eli turvallisuushenkilö Lahdesta  | Ville Tiihonen | Tilanne on täysin hallinnassa! | 1. pudonnut 25. lokakuuta | Inner Circle – ”Bad Boys” |
| Karjalan Kandalfi | Runoilija, rakastaja ja ajattelija Karjalan laulumailta  | Mari Perankoski | Se oli virhe. / No siks siks siks... | 2. pudonnut 1. marraskuuta | Peer Günt – ”Bad Boys Are Here” |
| Julia ”Jusu” Herlin | Lapsitähti ja rap-artisti Itä-Stadista eli Kulosaaresta  | Essi Hellén | Power! / Antiswägä! / LEM / Saaks lähtee ku on valmis? | 3. pudonnut 8. marraskuuta | Tippa-T – ”Mehu” |
| Rontgoteus Hittavainen | Mytologiaan perehtynyt Kalavaleinen jäsenkorjaaja ja seikkailija Liperistä  | Kari Ketonen | Ee maksa mittään / Ou iäneti / Tiijätkö miks? / Eksinä tiiä? / Minäpä tiiän | 4. pudonnut 15. marraskuuta | Sielun Veljet – ”Säkenöivä voima” |
| Loordi Lally | Kulinaristi eli herkuttelija, syntyperältään muun muassa Ruotsista ja Ranskasta  | Niina Koponen | No ei oikeesti, tai ei voi tietää / Idiooddi / Napinapinapi, tykkäät kuitenki! / Minä olen omituinen! / Bubu käski / Kunhan se on muilta pois | 5. pudonnut 22. marraskuuta | Beyoncé – ”Run the World” |
| Svetlana Rönkkö | Yksityisyrittelijä Helsingistä. Etniseltä taustaltaan venäläinen, ja Suomeen sieltä muuttanut eli emigrantoitunut kotirouva  | Jenni Kokander | Ehkä vähän tuhma / Minulla ei ole mitään shalattavaa | 3. sija 29. marraskuuta | Alla Pugatšova – ”Million alyh roz” |
| Kristiina ”Kissi” Vähä-Hiilari | Hygieniapassi-kouluttaja ja personal trainer Jyväskylästä  | Antti Holma | Elikkä tosissaan / Mä oon niin tööt | 2. sija 29. marraskuuta | Céline Dion – ”That's The Way It Is” |
| Salme Pasi | Porin liittovaltuuston liitto-orava ja ay-jyrsijä  | Joonas Nordman | Pehmeet touhuu / Mä oon vähä tällanen / Sillai kai / Millai muute | Voittaja 29. marraskuuta | Yö – ”Ihmisen poika” |